Loistavan tähden ritarikunta

Loistavan tähden ritarikunta () on taiwanilainen ritarikunta, joka on perustettu vuonna 1941. Se on tarkoitettu erityisen ansioituneille yksilöille, jotka voivat olla niin Taiwanin kansalaisia kuin ulkomaalaisiakin. Taiwanin sisäministeriön mukaan myöntökriteerit ovat melko lailla samat kuin Suotuisten pilvien ritarikunnan kohdalla. Kunniamerkin voi saada pitkästä ja ansioituneesta virkamiesurasta (vain taiwanilaiset virkamiehet), merkittävästä hyväntekeväisyystyöstä ja taiwanilaiset kulttuurin merkittävästä edistämisestä. Kunnianosoituksen luovuttaa lähtökohtaisesti maan presidentti.

Ritarikunnassa on yhdeksän luokkaa ja sen nauhan perusväri on violetti:

 80px 1. luokka (erikoissuurristi)
 80px 2. luokka (suurristi)
 80px 3. luokka (purppura suurristi)
 80px 4. luokka (erikoiskravatti)
 80px 5. luokka (kravatti)
 80px 6. luokka (erikoisruusuke)
 80px 7. luokka (ruusuke)
 80px 8. luokka (erikoisnauha)
 80px 9. luokka (nauha)

 Lähteet 

Luokka:Taiwanin kunniamerkit